10/03/2021 | Administración LocalMunicipal
San Sadurniño
Bases da convocatoria para a concesión de subvencións para gasto corrente ás entidades sen ánimo de lucro do concello de San Sadurniño

BASES DA CONVOCATORIA PARA A CONCESIÓN DE SUBVENCIÓNS PARA GASTO CORRENTE ÁS ENTIDADES SEN ÁNIMO DE LUCRO DO CONCELLO DE SAN SADURNIÑO 1. OBXECTO DA CONVOCATORIA. Estas bases teñen por obxecto establecer os criterios para a concesión de subvencións dirixidas ás entidades sen ánimo de lucro de San Sadurniño para compensar os gastos correntes que tiveron ou teñan que afrontar desde o 1 de xaneiro de 2020 ata o 31 de marzo do ano 2021. O Concello de San Sadurniño é consciente de que a declaración do estado de alarma motivado pola aparición da COVID 19, no mes de marzo do ano 2020, veu truncar o normal funcionamento de todo o movemento asociativo e quere axudar a superar a difícil situación económica na que se atopan neste momento, contribuíndo a fortalecelas e que continúen sendo motor da participación cidadá nos asuntos públicos Para o financiamento desta convocatoria establécese un crédito de contía máxima de 3.000,00 euros, recollido no capítulo IV dos orzamentos municipais para o 2021. Os fins indicados anteriormente efectuaranse de conformidade coa normativa xeral en materia de subvencións, especialmente a Lei 9/2007, do 13 de xuño, de subvencións de Galiza, o seu regulamento aprobado polo Decreto 11/2009, do 8 de xaneiro, e demais normas complementarias e concordantes que rexerán para todo o non previsto nas presentes bases.2. ENTIDADES BENEFICIARIAS.2.1.–Poderán solicitar as axudas establecidas nesta convocatoria todas as entidades sen ánimo de lucro do concello de San Sadurniño.2.2.–Non poderán ser destinatarias de subvencións municipais:  Aquelas entidades que non se atopen ao corrente das súas obrigas fiscais e coa Seguridade Social.  Aquelas entidades que teñan pendente de xustificación algunha subvención concedida polo Concello.  As entidades coas que o Concello asine algún tipo de convenio de contido económico ou o tivera asinado durante a anualidade 2020.3. GASTOS SUBVENCIONÁBEIS.3.1.–Gastos realizados desde o 1 de xaneiro de 2020 ata o 31 de marzo de 2021. Poderán ser obxecto de subvención os gastos que se sinalan a continuación: a) Gastos de mantemento, mellora das instalacións e equipamento das asociacións e entidades sen fin de lucro que dispoñan de instalacións en propiedade. b) Gastos de funcionamento ordinario como telefonía, electricidade, limpeza, papelería, seguros de responsabilidade civil, etc. c) Gastos en materiais de prevención da COVID-19. d) Outros gastos ordinarios.4. CONTÍA DA AXUDA.4.1.–A contía da axuda calcularase coa aplicación da seguinte fórmula: Vp=3.000/Pt Sendo Vp o valor do punto e Pt a suma dos gastos presentados polas entidades solicitantes. A contía da axuda será o resultado da multiplicación do valor de Vp pola suma dos gastos presentados por cada solicitude.4.2.–As subvencións que se outorguen ó abeiro do establecido nas presentes bases serán compatibles con outras axudas para a mesma finalidade, calquera que sexa a súa procedencia, pero en ningún caso o importe da subvención poderá ser de tal contía que, illadamente ou en concorrencia con subvencións ou axudas doutras Administracións públicas ou doutros entes públicos ou privados, supere o custo total da dos gastos que se xustifican.4.3.–A subvención aprobada poderá ser revisada unha vez coñecido o financiamento do gasto a través das achegas complementarias de axudas doutras entidades, así como, no seu caso, outros ingresos.5. APLICACIÓN ORZAMENTARIA.5.1.–Para o financiamento desta convocatoria establécese un crédito de contía máxima de 3.000,00 euros, recollido no capítulo IV dos orzamentos municipais para o 2021.6. DOCUMENTACIÓN REQUIRIDA. a) Impreso de solicitude, debidamente cumprimentado (Anexo I). b) Facturas dos gastos para os que solicita a axuda xunto co xustificante bancario do pago das mesmas. c) As entidades que presenten gastos aos que fai referencia o punto 3. a) destas bases; documentación acreditativa de titularidade da instalación d) Certificación orixinal dos datos bancarios e) Certificación acreditativa dos cargos representativos e copia da acta onde figure a composición actual da Xunta directiva. Non será necesario achegar esta certificación se esta información está actualizada no Rexistro Municipal de Entidades.7. PRESENTACIÓN E PRAZO.7.1.–As solicitudes presentaranse no Rexistro Xeral do Concello ou por calquera das formas establecidas no artigo 16 da Lei 39/2015, do 1 de outubro, do procedemento administrativo común das Administracións públicas, ata o 15 de abril de 2021.7.2.–No suposto de que as solicitudes presentadas non reúnan os requisitos sinalados, requirirase ás entidades ou persoas interesadas para que no prazo de dez días hábiles emenden as anomalías advertidas. No caso contrario procederase ao arquivo da solicitude. As solicitudes presentadas fóra de prazo non terán dereito a participar na convocatoria.8. INSTRUCIÓN E ÓRGANO INSTRUTOR.8.1.–A instrución do procedemento de concesión de subvencións correspóndelle ao técnico do Servizo de Cultura. O técnico do servizo realizará de oficio cantas actuacións estime necesarias para a determinación, coñecemento e comprobación dos datos en virtude dos cales debe formularse a proposta de resolución. As actividades de instrución comprenderán: a) Petición de cantos informes estime necesarios ou aqueles que sexan esixidos polas normas que regulen as subvencións. b) Avaliación das solicitudes, realizada segundo os criterios de valoración establecidos no punto 4 desta convocatoria. Unha vez avaliadas as solicitudes, a concesión de subvencións realizarase por resolución da Xunta de Goberno Local a proposta motivada da Comisión cualificadora.8.2.–Poderase conceder, no caso de que se considerase preciso pola incorporación ó expediente de alegacións e probas distintas das formuladas polas entidades solicitantes, un prazo de dez días hábiles para presentaren alegacións, pasado o cal formularíase a proposta de resolución definitiva.9. COMISIÓN CUALIFICADORA.9.1.–A Comisión cualificadora estará composta polo alcalde-presidente ou concelleiro ou concelleira en quen delegue, a Concelleira de Cultura, Educación e Coordinación de Programacións, un concelleiro ou concelleira de cada grupo político con representación na corporación e un/unha funcionario/a ou traballador/a do Concello, con voz e sen voto, nomeado polo alcalde-presidente que exercerá de secretario/a da Comisión cualificadora.10. RESOLUCIÓN.10.1.–O estudo e, de ser o caso, a concesión ou denegación de axudas económicas, realizarase unha vez revisadas as solicitudes presentadas elaborándose proposta de resolución que, logo do informe de Intervención, será resolta pola Xunta de Goberno Local concedendo ou denegando a axuda.10.2.–Na resolución, no caso de ser positiva, farase constar a contía da subvención.10.3.–A resolución pon fin á vía administrativa.11. ACEPTACIÓN DA SUBVENCIÓN E COMPROMISOS.11.1.–A subvención entenderase aceptada se dentro do prazo do mes seguinte á recepción da comunicación da concesión, non manifesta nada en contra.11.2.–As entidades beneficiarias someteranse ás actuacións de comprobación e seguimento da aplicación da subvención polo Concello de San Sadurniño, cos medios que estime oportunos e facilitará canta información sexa requirida polo Consello de Contas, de ser o caso. A obtención concorrente de subvencións ou axudas outorgadas por outras Administracións, entidades ou persoas físicas poden dar lugar á modificación da resolución de outorgamento.12. PRAZO E XUSTIFICACIÓN DAS SUBVENCIÓNS.12.1.–Para poder percibiren as subvencións concedidas de acordo coas presentes bases, as beneficiarias presentarán a documentación xustificativa no Rexistro xeral do Concello antes do 30 de abril de 2021, podendo ser ampliado este prazo en casos particulares, e sempre con previa petición razoada e por causas xustificadas.12.2.–A documentación xustificativa será a seguinte: a) Instancia subscrita pola persoa representante da entidade solicitante dirixida ao alcalde-presidente do Concello de San Sadurniño, na que se solicite o pagamento da subvención no número de conta corrente indicado na solicitude b) Relación detallada das subvencións recibidas doutras entidades públicas ou privadas, para a sufragar os gastos obxecto desta subvención 13. PROCEDEMENTO SANCIONADOR.13.1.–As entidades beneficiarias das subvencións quedarán sometidas ás responsabilidades e ao réxime sancionador establecidos na Lei xeral presupostaria.13.2.–As sancións, no seu caso, serán acordadas e impostas pola Xunta de Goberno Local.14. RECURSOS.14.1.–Contra o acto administrativo polo que se resolva o procedemento de concesión de subvencións, que pon fin á vía administrativa, poderá interpoñerse o recurso potestativo de reposición ante o mesmo órgano que a ditou e no prazo dun mes, a contar desde o día seguinte ao da súa notificación, ao abeiro do establecido no art.123 da Lei 39/2015 do procedemento administrativo común das Administracións Públicas, o que se fai público para xeral coñecemento e ós efectos legais procedentes. San Sadurniño, 5 de marzo de 2021. O alcalde Secundino García Casal ANEXO I CONVOCATORIA PARA A CONCESIÓN DE SUBVENCIÓNS PARA GASTO CORRENTE ÁS ENTIDADES SEN ÁNIMO DE LUCRO DO CONCELLO DE SAN SADURNIÑO ANO 2021 1. ENTIDADE SOLICITANTE (os datos neste apartado deberán coincidir cos datos do rexistro municipal de entidades e cos da persoa titular da conta bancaria). Datos da entidade Enderezo a efectos de notificación Datos da persoa representante 2.–Gastos para os que se solicita a axuda San Sadurniño, ______ de _______________ de 2021. Sinatura da persoa representante ALCALDE-PRESIDENTE DO CONCELLO DE SAN SADURNIÑO CERTIFICADO D./Dna. ________________________________________, con DNI n.º _______________ como secretario/a da entidade ______________________________________________ CERTIFICO: 1.–Que o número de persoas asociadas activas desta entidade é de: _________ 2.–Que na reunión da xunta directiva da mencionada entidade, celebrada o día ___ de ______________ de 2021, adoptouse o acordo de presentación da seguinte solicitude á convocatoria para a concesión de subvencións para gasto corrente ás entidades sen ánimo de lucro do concello de San Sadurniño para o ano 2021.3.–Que, así mesmo, acordouse nomear a _____________________________________, como representante para as relacións desta entidade co Concello de San Sadurniño.4.–Que a entidade comprométese a facer constar a colaboración do Concello de San Sadurniño en toda a información que realice.5.–Que a entidade comprométese a comunicarlle ao Concello de San Sadurniño a concesión de calquera outra axuda ou subvención de entes públicos ou privados, para a mesma finalidade.6.–Que a entidade está ao corrente das súas obrigas fiscais e coa Seguridade Social. E para que conste aos efectos oportunos, expido a presente certificación en _________________, o ___ de ____________________________ de 2021. DECLARACIÓN DA PERSOA REPRESENTANTE D./Dna. ____________________________________________, con DNI n.º ____________ como representante da entidade _____________________________________________ DECLARO: Que non estou incurso/a en ningunha causa de incompatibilidade ou incapacidade para contratar e percibir subvencións da Administración pública e que coñezo e acepto as bases da convocatoria. San Sadurniño, ______ de _______________ de 2021. Sinatura da persoa representante DECLARACIÓN DAS ENTIDADES QUE DISPOÑAN DE LOCAL PROPIO OU EN ALUGUER D./Dna. ____________________________________________, con DNI n.º ____________ como representante da entidade _____________________________________________ DECLARO: Que a entidade á cal represento dispón dun local propio ou en réxime de aluguer. San Sadurniño, ______ de _______________ de 2021. Sinatura da persoa representante